Diari Oficial de la Generalitat Valenciana


Sumari del DOGV 1817, del 02-07-1992 (1992/825341)

ORDRE de 6 d'abril de 1992, de la Conselleria de Cultura, Educació i Ciència, per la qual revoca l'autorització en el nivell de Formació Professional del centre docent Nuestra Señora de los Dolores, de Benidorm (Alacant).
-----------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/04/06/(3)/dof/vci/html**

### Dades del document

Número de DOGV
:   1817

Data del DOGV
:   02-07-1992

Secció del DOGV
:   DISPOSICIONS GENERALS

Número del document
:   1992/825341


Data del document
:   06-04-1992

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 6 d'abril de 1992, de la Conselleria de Cultura, Educació i Ciència, per la qual revoca l'autorització en el nivell de Formació Professional del centre docent Nuestra Señora de los Dolores, de Benidorm (Alacant).  
Vist l?expedient incoat per la Directora del centre privat Nuestra Señora de los Dolores, situat al carrer del Pal, 6, de Benidorm (Alacant), amb número de codi 63984577, sol·licita que se li permeta mantenir l'autorització fins el moment que puga disposar de l?espai adequat per a la ubicació d'aquest.  
Vist que l?expedient ha estat tramitat pel Servei Territorial de Cultura i Educació d'Alacant, que s'hi ha annexat la documentació exigida, que ha estat degudament informat per la Inspecció Educativa i que s'ha concedit a la sol·licitant un termini per a presentar les al·legacions que d'acord amb el dret li convinguen, sense que haja aportat cap documentació ni s'haja manifestat en contra de la revocació d'autorització.  
Vist que el centre fou autoritzat per Ordre Ministerial de 13 d'octubre de 1975, per a impartir les seccions de Formació Professional de primer grau, en les branques administrativa i comercial i moda i confecció.  
Vist que, d'acord amb l'informe de la Inspecció Educativa, el centre no ha funcionat des de l'autorització en el nivell de Formació Professional, ni reuneix les condicions necessàries perquè puguen cursar-se els esmentats estudis.  
Vist que la revocació de l'autorització no suposa greu perjudici per a l'interès públic, ja que si es produeix un increment de les matricules de Formació Professional a Benidorm, aquest podrà ser absorbit per centres públics.  
Vista la Llei Orgànica reguladora del Dret a l'Educació i el Decret 1855/1974, de 7 de juny, sobre règim jurídic de les autoritzacions de centres no estatals d'ensenyament i en concret l'article 15. 1. de l'esmentat decret, que assenyala com a causa de revocació de l'autorització el fet de no haver-se iniciat el funcionament del centre en el termini fixat en l'autorització.  
Fent ús de les atribucions que em confereix l'article 35 de la Llei de Govern Valencià,  
ORDENE  
Article únic  
Revocar, d'acord amb els informes emesos, l'autorització per a impartir la Formació Professional al centre docent privat Nuestra Señora de los Dolores, de Benidorm (Alacant), i queden revocades així i sense cap efecte les disposicions que autoritzaren el funcionament legal del dit centre en els nivells indicats. Serà necessari, en cas que s'instàs de nou la posada en funcionament d'aquests, donar compliment al que disposen la Llei Orgànica reguladora del Dret a l?Educació; la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 1004/1991, de 14 de juny, pel qual s'estableixen els requisits mínims dels centres que imparteixen ensenyaments de règim general no universitaris, i les disposicions complementàries en matèria d?autorització de centres.  
DISPOSICIO ADDICIONAL  
Aquesta revocació s'inscriurà en el Registre de Centres Docents de la Comunitat Valenciana.  
DISPOSICIO FINAL  
Contra aquesta ordre, que posa fi a la via administrativa, podrà interposar-se recurs de reposició previ al recurs contenciós administratiu en el termini d'un mes comptador des de la notificació.  
València, 6 d'abril de 1992.  
El Conseller de Cultura, Educació i Ciència,   
ANDREU LOPEZ I BLASCO


Còpia Permalink ELI